पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। मातृछाया में रह रहे छह बच्चों को गोद लेने की प्रक्रिया फिलहाल अटकी हुई है। इनमें से दो बच्चे लीगल फ्री नहीं हुए है। वहीं, चार बच्चे ऐसे है, जिन को एक से अधिक दंपति ने गोद लेने के लिए कोर्ट में सीधे आवेदन दिया है। मातृछाया प्रबंधक का कहना है कि इन बच्चों के विषय में कोर्ट जब तक कोई फैसला नहीं लेता, तब तक ये बच्चे किसी को गोद नहीं दिए जा सकते। इधर, लड़कों को गोद लेने के लिए 89 दंपति वेटिंग लिस्ट में है। वहीं लड़कियों को गोद लेने वालों की वेटिंग 49 है।
बच्चा गोद लेने के लिए पिछले तीन सालों से इंतजार कर रहे दिनेश कुमार और उनकी पत्नी शुभांगी का कहना है कि कई वर्षों तक घर में किलकारी नहीं गूंजने पर हमने साल 2011 में बच्चा गोद लेने के लिए आवेदन किया था। पिछले दो साल से हम मातृछाया आ रहे हैं, लेकिन उन्हें बच्चा गोद नहीं मिल पा रहा है। श्री कुमार का कहना है कि जिस बच्चे को उन्होंने पसंद किया है, वो लीगल फ्री नहीं है। वहीं, राजकुमार दुबे का कहना है कि उन्होंने 2010 में बच्चा गोद लेने के लिए आवेदन दिया था। पहले तो वेटिंग लिस्ट में रहे जब नंबर आया तो और एक बच्चा पसंद किया तो पता चला कि उसी बच्चे को लेने के लिए कोर्ट में सीधे तीन और दंपत्तियों ने आवेदन दिया है। मामला दो साल कोर्ट में विचाराधीन है। कोर्ट जब फैसला करेगा तब कहीं उन्हें बच्चा मिलेगा।
मातृछाया में वर्तमान स्थिति
लड़के -7 , लड़कियां-4
वेटिंग- लड़के- 89, लड़कियां 49
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva zho_Hant eng_Latn